Trajectòria artística:
La companyia Des-equilibrats neix a Mallorca l'any 2013. Està formada per Coloma Roig i Antonio Rosselló, dos artistes professionals amb més de 10 anys d'experiència.
Aquests dos artistes s’uneixen amb la intenció d’impulsar i fomentar les arts circenses per al desenvolupament cultural i social.
Amb aquest objectiu, la companyia vol promoure el circ a través d’espectacles professionals, tallers i participant en projectes soci culturals que difonguin aquestes arts en els diferents sectors de la població.
La companyia compta amb  4 anys de trajectòria professional, tot i que els artistes que la formen tenen una gran trajectòria havent treballat en circuits professionals arreu d'Europa i Sud Amèrica.
La companyia disposa de dos espectacles professionals de circ amb funcions representades arreu d'Espanya, Itàlia, Suïssa i Àustria.
Kinesis és un espectacle de circ contemporani creat entre el 2016 i el 2017. Aquest és presentat al públic per primera vegada el 27 de gener de 2017.
És un espectacle de recent creació amb expectatives de treballar arreu d'Europa. Actualment una distribuïdora Mallorquina s'encarrega de la difusió i venda de l'espectacle en l'àmbit internacional.

Currículum:
Des-equilibrats està formada per Coloma Roig i Antonio Rosselló. Les disciplines dominants de la companyia són els malabars i les acrobàcies aèries, tot i que d’ençà que es troben comencen a perfeccionar disciplines prèviament treballades com el verticalisme i s’inicien en els acro-portes. 

Coloma Roig:
Es llicencia en filosofia en el 2008 i des d’aleshores es dedica al món del circ especialitzant-se en les acrobàcies aèries; concretament en trapezi fixe i lira aèria, tot i que també treballa amb altres elements com la corda llisa, la tela, els dobles de trapezi i altres disciplines.

ACROBÀCIA AÈRIA:
La seva formació aèria comença en el centre social “corpi pazzi” a Roma, continua a l’escola de circ la Tarumba (Lima), a la companyia de circ i dansa Agarrate Catalina (Lima) i a l’escola de circ Rogelio Rivel (Barcelona). 
Entre els seus professors destaquen: Pili Serrat (escola de circ Rogelio Rivel), Carlos Oliviera (escola de circ la Tarumba), Inés Coronado (agarrate catalina) i Beatriz Contreras (escola de circ Rogelio Rivel), Elodie Donaque (le lido) i Codhi Harrel
Durant el seu període formatiu realitza nombrosos cursos al voltant d’Europa amb professors reconeguts, entre ells, Matleena Laine (Circus University of Stockholm), David Abatini entre d'altres.
VERTICALS
Comença a treballar la tècnica de les verticals el 2012 amb Juana Beltrán a Barcelona i continua la seva formació a Menorca amb Irene Estrade (Cia. A Plom i Vol).
ACRO-PORTES
Es forma en la tècnica del mà a mà amb Matias Macri i Irene Estrade (Cia a Plom i Vol). Perfecciona aquesta disciplina a Brussel·les amb Niccolò Marzoli (ESAC)
FLEXIBILITAT
Treballa la flexibilitat i la tècnica corporal amb Anne Miren i Dasha Sovik.
TEATRE:
Aprofundeix la figura de l’actor de circ amb Roberto Magro.
DANSA: 
Segueix cursos regulars de dansa amb na Maria Antònia Oliver i Catalina Carrasco.

Antonio Rosselló:
Expert en malabars comença la seva formació com autodidacta als 14 anys i perfecciona la seva tècnica quan comença a treballar al Circ Bover. 
MALABARS:
Com a malabarista treballa fonamentalment amb maces, pilotes, cercles, graneres i diàbolo, tot i que també coneix i domina altres elements com els capells, el contact i la tècnica de bàrman.
Treballa amb numèrics, spining, antispining, swing, manipulació i contact.
Entre els seus professors cal destacar a Thomas Diez i Philippe Wande Weghe
EQUILIBRIS:
   Verticals: comença la seva formació amb Claudio Parente, continua formant-se amb Irene Estrade (Cia A Plom i Vol) i amb Juana Beltrán. En el seu període formatiu realitza diversos intensius i tallers amb professionals internacionals.
    Equilibris: treballa i posseeix coneixements bàsics de corda fluixa, escala acrobàtica i monocicle.
ACRO-PORTÉS:
Es forma amb la tècnica del mà a mà amb Matias Macri Irene Estrade (Cia a Plom i Vol). Perfecciona aquesta disciplina a Brussel·les amb Niccolò Marzoli (ESAC).
TEATRE I CLOWN : 
La seva formació teatral comença a la vegada que la seva carrera professional en el món del circ, allà es troba sota la direcció de directors reconeguts com: Biel Jordà, David Gol i Sebastià Jordà entre d’altres.
A la vegada pren classes de clown amb Elliot.
DANSA: 
Segueix cursos regulars de dansa amb na Maria Antònia Oliver i na Catalina Carrasco.